žaaaiežštišs EE šzE ssa EžžE iii tE saga sERESEEESE 


KKMOŽEREKRK RKKA KKK KE ZE KE ZEKE MEZE ŠEIE 


EKE DEEEESESEKEKEKEKELEKELEEEEKEZEEZEZEZELEZEEEESEEEEE 


mmen gogo žošožožožošošošožošogo“ mIEIEIRIRIKIZIEIN IRI IR IR IR 


Knjiga 1 
SANKO 


KOJA JE NAJSRETNIJA? 
DJEVOJČICA KOJA JE GAZILA KRUH 


Ilustracije: Maria Pascual 


Za: 


Izdavači 

NIŠRO »OSLOBOĐENJE« 

OOUR Izdavačka djelatnost 

Sarajevo, Džemala Bijedića 185 — Izvršni izdavač 


Za izdavača: Srboljub Petronijević 
Glavni i odgovorni urednik: Miroslav Prstojević 


ITRO »AUGUST CESAREC« 
OOUR Izdavačka djelatnost 
Zagreb, Prilaz JA 57 


Za izdavača: Dragan Milković 
Glavni urednik: Zdravko Židovec 


Prijevod: Budislava Šćekić 

Recenzenti: Jakov Jurišić, Lepa Špoljarić 
O Copyright by Keystone 

Naklada: 15.000 

Prvo izdanje 1987. 


Tisak: NIŠRO »Oslobođenje« 
OOUR Štamparska djelatnost 


Na osnovu mišljenja Republičkog komiteta za obrazovanje, nauku, kulturu i fizičku kulturu SRBiH, br. 
02-413-135/86 od 25.4.1986. godine, redni broj 142 priloga 1, oslobođeno plaćanja poreza na promet 


86-319-0058-3 
YUISBN 86.319-0059-1 


SANKO 


Nitko na svijetu ne zna 
toliko priča, niti ih umije pro- 
čitati kao Sanko. 

U sumrak, kada djeca 
mirno sjede na stolicama 
oko stola, Sanko se prikra- 
de stepenicama. Nečujno, 
jer hoda u čarapama, a ne u 
cipelama, i tiho otvori vrata. 

Kapljicama slatkog 
mlijeka poprska dječicu po 
licu i ona načas sklope oči 
pa ga ne mogu vidjeti kako 
ulazi. Zatim sjedne iza njiho- 
vih leđa i pušuka im nježno 
u zatiljak. Djeci postaju gla- 
ve sve teže i teže, ali, časna 
riječ, to im godi. Sanko obo- 
žava djecu i ne nanosi im 
zlo. No, samo dobroj djeci, 
koja su već u krevetu, može 
on pričati priče. Sanko im 
puše u zatiljak i njih obuzi- 
ma san. 


Sanko sjedne pored dječjeg kreveta tek kada dijete 
zaspe. Odjeća mu je svilena, ali se ne može odrediti koje je 
boje, jer se prelijeva i crvenkasto, i plavičasto i zelenkasto, 
svaki put drukčije, kako se okrene. Ispod svake ruke nosi ki- 
šobran: jedan svjetlucav, išaran crtežima. Otvara ga nad gla- 
vama dobre djece, te ona cijelu noć sanjaju najljepše priče. 
Drugi mu je kišobran bez ikakvih crteža. Otvara ga nad zlo- 
čestom djecom, koja nemaju pravo sanjati i stoga ona tupo 
spavaju cijelu noć. | spavati im je veoma dosadno. 

Ovog tjedna Sanko će ući u kuću dječaka Hjalmara, a mi 
ćemo vidjeti kako ga uspavljuje, i čuti priče koje mu svake noći 
priča. Pošto tjedan ima sedam dana, i ovih je priča sedam. 


Kada je Hjalmar legao, Sanko mu reče: 

— Ukrasit ću ti sobu! 

Sobno cvijeće pretvori se u golemo drveće, s granama 
koje opletoše zidove i prekriše strop. Hjalmarova soba na- 
puni se prekrasnim cvijećem, a u zraku zamiriše. No, to se 
cvijeće moglo i jesti, jer bijaše veoma slatko i s okusom mar- 
melade. Plodovi drveća blistali su kao da su od suhog zlata, 

no! Hjalmar je bio zapanjen! Odjednom začu bolne jecaje: ua 
RE ena: ladice u stolu gdje bijahu spremljene njegove Knjajsi "1 d 


Pam ana a granama visili su i kolači nabrekli od grožđica. Prekras-\ še. 

= — Što je to? — upita Sanko. : 
 Priđe stolu i otvori ladicu. Jecala je ploča. Bila je pola 21 


Ae na. Rezultat, broj koji je Hjalmar na njoj napisao, nije bio to- . 


Ske- lo Olovka, želeći ga ispraviti, skakutala je poput psića ve-. 2 
| zanog na lancu, ali nije mogla stići do greške. Žalila se i Hjal- | 
marova bilježnica. Bijaše ganutljiva njena žalopojka. Na sva- E u 
Koj stranici bijaše otisnut po red krasnih slova, uzorak po po o 
kojemu je ed trebao proi x. 


kova slovima otisnutim u bilježnici. Doimalo se da su se < 

-— prevrnula na liniju prema kojoj su se trebala ravnati. | g k 
| — Ne, ne! — govorila su lijepa slova. — Pogledajte | ba 
kakva smo! Malo nakošena i ljupka. Treba da se L Vi tako | ; 


. smjestite, da : SE “ 


— Rado bismo tako! — odgovoriše slova koja je napi- > ž 


sao Hjalmar. — No, bolesna smo i ne možemo se uspraviti. | 

 — Dat ću vam nešto za jačanje — ponudi Sanko. ju R. 
Čim su ovo čula, iskrivljena slova se uspraviše. Milna ž 

i je bilo pogledati ih. | / 0 
— Noćas nema priče. Ova slova moraju vježbati — o (iona 
če Sanko. — Krećemo! Pazite na znak... Jedan, dva! Jedan, Pog 
dva dg ARA 


Sanko je vježbao slova i ona se uspraviše, ali Kad San= 
oko ode, poružniše kao i prije. Sljedećeg dana Hjalmar ih za 
= teče u takvom stanju. a 


Čim je Hjalmar legao u krevet, Sanko dodirne svojim 
čarobnim štapićem sav namještaj u sobi i namještaj progo- 
Vori. Svaki dio je govorio samo o sebi, isprazno i uobraženo, 
kao da na svijetu ne postoji ništa važnije od njega. 


Iznad komode visila je velika slika u zlatnom okviru, na 
slici lijep krajolik: drveće, jezero i cvijeće, rijeka što protječe 
iza šume, vijuga pokraj mnogih dvoraca i u daljini utječe u 
more. 

Kada Sanko dotakne sliku svojim štapićem, ona oživi. 
Zanjihaše se grane drveća, oblaci zaplove nebom, a nacrta- 
ne ptice zapjevaše. 


Sanko podigne Hjalmara u visinu slike i dijete se nađe 
u divnom krajoliku. Stopala mu utonuše u travu i obasjavaše 
ga sunce koje se probijalo kroz krošnje drveća. Na jezeru je 
bio lijep crveno-bijeli čamac. Hjalmar potrča i popne se na 
nj. Jedra su mu blistala poput srebra, a vukli su ga labudovi 
s plavom zvjezdicom na glavi i sa zlatnom ogrlicom oko vra- 
ta. Prekrasne ribice, prekrivene zlatnim i srebrnim ljuskica- 
ma, pratile su čamac i kadikad bi poskakivale iz vode. U zra- 


ku su igrale mušice i zujale pčele. Lijepe ptice, velike i male, 
crvene i plave, letjele su u dva jata. Svi žitelji šume željeli su 
biti s Hjalmarom i svatko je imao svoju priču za njega. 
Bijaše čudesno jedriti na vodi. Prodoše tamnim šuma- 
ma i rascvjetanim, suncem umivenim parkovima, pored lije- 
pih mramornih i staklenih dvoraca. Princeze na balkonima tih 
predivnih zdanja bile su djevojčice koje je Hjalmar prepozna- 
% s 

vao jer se s njima igrao. Pružale su ruke prema njemu s naj- 
ukusnijim slasticama koje su slastičari ikad napravili. Prola- 
zeći na čamcu, uzimao je kolače, a princezama su, jer su 
Hjalmara čvrsto stezale rukama, ostajali u rukama komadići. 
Ali, njemu je uvijek ostajao veći dio. Prinčevi su stražarili 
pred dvorcima. O ramenu su nosili zlatne sablje i obasipali 
su ga olovnim vojnicima i slatkim grožđicama. 

Prolazio je kroz šume i velike dvorane. Bio je i u gradu 
gdje je živjela njegova dadilja koja ga je držala u naručju ka- 
da još bijaše malen, i koja ga je tako voljela. Dadilja mu mah- 
nu i zapjeva lijepu pjesmu što ju je sama ispjevala i posvetila 
Hjalmaru. 

| ptice zapjevaše s njom, a cvijeće zapleše na svojim 
stabljikama. Čak se i golemo drveće sagnu. Bila je to ova 
pjesma: 


Oh, tako mnogo mislim na te, 
Hjalmare, drago moje dijete! 
Znaš da ljubih tvoja ustašca, p 
čelo i rumene obraščiće. ad 
| tek što čuh prve riječi tvoje 

morah ja da krenem daleko, daleko... 


Usred sna Hjalmar začu kišu. Pljuštala je! Sanko otvori 
prozor i vidje da se voda podigla do prozorskog okvira, a is- 
pred kuće bilo je jezero. Hjalmar ugleda prekrasnu ladu. 

— Bi li volio ploviti? — upita Sanko. — Noćas možeš 
obići daleke zemlje, a sutra, u zoru, opet ćeš biti ovdje. 

Hjalmar skoči, ustade i u svečanom odijelu nađe se na 
ladi. Vrijeme je bilo pogodno za plovidbu i lađa zaplovi ulica- 
ma, obiđe crkvu i isplovi na morsku pučinu. Već su odmakli 
tako daleko od obale da više nisu vidjeli kopno. U toku plo- 
vidbe pratilo ih je jato roda. Jedna za drugom letjele su u 
toplije krajeve. Bili su veoma daleko kad jedna umorna roda 
zaostane u letu. Izgledala je bolesno i jedva je micala krilima. 
Raskriljena sve se više spuštala, jer krila, unatoč želji, nije 


mogla pomaknuti. Sleti na brodski konopac, skliznu niz jed- 
ro, pade na palubu i ostade nepomično ležati. 

Brodski momak prenese je u kokošinjac, među pura- 
ne, patke i kokoši. Roda se strašno posramila pred njihovim 
ljubopitljivim pogledima. 

— Evo ptice! — zakokodakaše kokoši. 

Puran se napunhao koliko je god mogao i upita je tko je 
ona. Patke su se međusobno gurkale i kričale. 

Roda im je pričala o Africi, o piramidama i noju koji trči 
pustinjom poput divljeg konja. Patke su i dalje kričale, jer ni- 
su razumjele ništa od onoga što je roda pričala. 

— Baš je glupa — govorile su. 

— Zar nije glupa? 

— Glupa je, naravno — reče puran i stade purlikati. 

Roda ušutje; samo je razmišljala o Africi. 

— Vidi kako su joj noge lijepe i vitke! Pošto metar no- 
gu — šalio se puran. 

— Ga-ga — zagakaše patke, a roda je hinila da ih ne 
čuje. 

— Baš sam se lijepo izrazio. | ti bi se mogla nasmijati 
— reče dosadni puran. 

— Možda ti se dosjetka ne dopada? Ma hajde, nemaš 
smisla za šalu. Čini se da će biti bolje da na tebe i ne obra- 
ćamo pažnju. 


Patke zavrtješe repom, kao da odobravaju, a kokoši 
zakokodakaše. Bez sumnje, svi su bili veoma zadovoljni. 


Hjalmar priđe kokošinjcu i otvori vrata. Pozva rodu, i 
ona za njim izađe na palubu. Odmorna, zahvalno stade po- 
red dječaka, i ubrzo raširi krila pa se vinu u nebo. Odleti roda 
u toplije krajeve. Kokoši ostadoše da kokodaču, patke da 
vrte repovima, a uobraženi se puran zajapurio. 


— Sutra ćeš ti u lonac — reče Hjalmar. 
Odjednom se probudi. Ležao je u krevetu. Sanko mu 
je te noći priredio lijepo putovanje. 


SVIBANJ 


ČETVRTAK 


— Sad ću ti pokazati malog miša. Ne boj se — reče 
Sanko, i rukom mu pokaže lijepu životinjicu. 

— Došao je da te večeras pozove u svatove. Noćas se 
žene dva miša što žive ispod smočnice tvoje majke; čini se 
da imaju lijep stan i da su zadovoljni. 

— A kako ću kroz mišju rupu? — upita Hjalmar. 

— Ne brini, Znam kako ću te smanjiti — reče Sanko, i 
zavrti svoj čarobni štapić. Dječak se toliko smanji da posta- 
de malen kao prst. 


— Bit ćeš veoma otmjen ako uzmeš odijelo s olovnog 
vojnika. Uniforma je prigodna odjeća za društvene skupove. 

— Naravno da jest — odobri Hjalmar. 

Začas bijaše odjeven u najotmjeniju uniformu olovnog 
vojnika. 


Zatim mišić, koji je došao po njega, reče: 

— Sjedni na naprstak, molim te. 

— O, ne mogu si to dopustiti! — negodova Hjalmar. 

No, mišić je već vukao tu neobičnu kočiju, a Hjalmar 
mirno sjeo i dopustio da ga odveze na |“ 3 slavlje. 

Nađoše se u dugačkom hodniku, u koji se ulazilo is- 
pod poda, a koji bijaše toliko visoko da se kroza nj moglo li- 
jepo proći u naprsku. 

Hodnik bijaše osvijetljen luči. 

— Cijeli hodnik je premazan slaninom — objasni mišić 
KOji je vukao naprstak. — To je najbolje što smo mogli uradi- 
ti. Divno miriše! 

Udoše u prostoriju u kojoj bijaše svadba. S desne stra- 
ne plesale su mišice, šaputale i šalile se na svoj račun. S lije- 
ve strane bili su miševi. Sukali su brkove šapicama da bi bili 
otmjeniji i zgodniji. U sredini su se nalazili mladenci. Sjedili 


su na komadu sira i naočigled sviju grlili se i cjelivali: ta za- 
ručnici su i svakog trenutka trebalo je da se ožene. 


| Došlo je mnogo uzvanika i stvorila se takva gužva da 
su se miševi počeli gotovo gušiti. Mladenci su stali na vrata 
kako više nitko ne bi mogao ući. Svi su uživali u slavlju, a 
mladenci su za svadbeni dar dobili svinjsku mast. | dvorana i 
hodnik bili su njome premazani. Jedna mišica je poklonila 
mladencima zrno graška na kojem je svojim zubima urezala 
početna slova njihovih imena. Grašak je predstavljao svad- 
benu tortu. Kako bijaše to divno! 


Hjalmar se vrati kući kočijom, kako i dolikuje kad se iz- 
lazi u otmjeno društvo, ali da bi uopće stigao do njega, mo- 
rao je da se smanji i odjene uniformu olovnog vojnika. 


— Mnogi stariji ljudi 
žele da dođem Kk njima — 
reče Sanko. — Osobito ofmti 
koji su učinili neku nevaljal-« 
štinu. Kažu mi: »Dodi, San- 
ko, ne možemo ni oka sklo- 
piti, jer nas pohodi zlo koje 
smo učinili. Dobro ćemo ti 
platiti ako ga otjeraš. Što 
misliš o tome? Novac je na 
prozoru. Može? Tako mi go- 
vore uzdišući. — No, meni 
novac nije važan — završi 
Sanko. 

— Kamo ćemo no- 
ćas? — upita Hjalmar. 


SVIBANJ 


— Ako hoćeš, možemo opet na svađibu. Ali drugačiju 
od mišje. Na svadbu onoga kovrčavoga lutka tvoje sestre, 
Hermana. Ženi se lutkicom Bertom. Bit će mnogo darova, jer 
je lutkici još i rođendan. 


— Znam — reče Hjal- 
mar. — Čuo sam nešto o to- 
me. Kad god lutkama treba- 
ju nove haljine, moja sestra 
izmisli njihov rođendan, ili 
svadbu. To se nerijetko do- 
gađa. 

— Večerašnja je svad- 
ba sto i prva, ali i posljednja. 
Dakle, bit će božanstveno! 
Vidjet ćeš. 


Hjalmar pogleda kartonsku kuću na stolu. Prozori su 
bili osvijetljeni, a vani su stajali vojnici s oružjem. Sretni mla- 
denci sjedili su na podu, naslonjeni na noge stola i zaneseno 
promatrali Sanka, koji ih je vjenčavao. U crnoj bakinoj haljini 
bio je veoma otmjen. Poslije vjenčanja, sobni namještaj za- 
pjevao je lijepu pjesmu, nadahnutu tonovima sumraka: 


Našom pjesmom čarobnom 
kličemo mladencima. 

Teški su poput olovke, što se može, 
i načinjeni od fine kože. 

Živjela, živjela koža. 

Živjela, živjela olovka. 

Mi pjevamo, nek' pjesma se ori. 


— Hoćemo li putovati u inozemstvo ili ćemo ostati u 
našoj kući? — upita mladoženja. 


| tome pošto je već pet-šest puta izvela svoje piliće. Mlado- | 
ženja ih: zamoli da kažu što misle o tome. Prvo Je lasta pripo- 


Kaba se potom umiješa: 
— a pjasja kai ia zelenog kupusa. Ljetos sam 

na ladanju sa svojim pilićima. Našli smo tamo divno tlo 
za Sinja! a mogli smo i ući u vrt, gdje je bilo takvog ku- 
pusa da je bilo milina pogledati ga. Nije moguće ni zamisliti 
nešto ljepše i zelenije od tog kupusa! 

— Kupus kao kupus, svugdje je isti — reče lasta. — 
Osim toga, ovdje je često ružno vrijeme. 

— Već smo se navikli na ružno vrijeme — odgovori ko- 
ka. 

— Ovdje je hladno. Mraz je i smrzava se — ponovi las- 
ta. | 

— Hladnoća prija kupusu. Ali ponekad je i vruće. Zar 
jedno ljeto nije trajalo pet tjedana? Prije četiri godine, sjećaš 
li se, bilo je tako vruće da se nije moglo disati. Uz to, u našoj 
lijepoj zemlji nema otrovnih životinja koje žive drugdje, a ne- 
ma ni lopova. Ovo je najljepša zemlja na svijetu i budala je 
tko to ne vidi. Tko tako ne misli, nije vrijedan da u njoj živi — 
 rasplaka se koka. — | ja sam putovala — nastavi ona jecaju- 
ći. — Putovala sam dvanaest milja kolima, u košari, i to nije 
baš užitak. 

* Tada progovori lutkica Berta: 

. — Kokino mišljenje mi se čini ispravnim. Po planinama 
. se samo penješ i silaziš. Ne volim planinu i nećemo tamo oti- 
ear ći. Poći ćemo na šljunkovito zemljište i šetati se između lije- 
X pog i zelenog kupusa. 
SK Tako i uradiše. 


Što ćeš mi danas pričati? — upita Hjalmar čim ga je % 
Sanko legao u krevet. & 
— Pa, ne znam. Večeras za to nemam vremena — od- 
govori Sanko i nad djetetom otvori svoj najljepši kišobran. 

— Pogledaj ove Kineze! 
Kišobran bijaše poput kineskog pladnja s plavim drve- 
ćem i šiljatim mostovima, s Kinezima koji su stajali pognute 


glave. 

— Sutra je nedjelja i sve mora biti čisto — nastavio je 
Sanko. — Da, cijeli svijet treba zablistati. Ljudi moraju sve Kk 
očistiti. Odoh da vidim jesu li to već uradili. Provjerit ću je li A 
vjetar otpuhao prašinu s trave i lišća. > 

Ali moj _naj- 
važniji posao je da 
očistim — zvijezde. 
Moram ih sve ski- 
nuti s neba i pre- 
brojati, a i rupice u 
kojima one stoje 
na nebu. Tako ću 
ih moći ponovo 
vratiti na njihovo 
pravo mjesto. Ako 
ih postavim druga- 
Čije, ne bi im bilo 
dobro _ i bilo bi 
mnogo zvijezda lu- 
talica, jer bi popa- 
dale s neba. 


— Gospodine Sanko — oglasi se stari portret koji je 
visio na zidu, iznad uzglavlja Hjalmarova kreveta — ja sam 
pradjed ovoga djeteta. Zahvaljujem vam na pričama kojim ga 

S zabavljate, ali ne treba pretjerivati. Nije moguće skinuti zvi- 
jezde radi čišćenja. Zvijezde su nebeska tijela, kao i naša 


Kk Zemlja, i tako treba da ostane. 

— Zahvaljujem, gospodine pradjede — odgovori San- 
kO. — Vidi se da ste glava obitelji, najstarija glava! Ja sam 
stari poganin. Mnogo sam stariji od vas. Rimljani i Grci nazi- 
vali su me bogom sna. Posao mi je da obilazim velike i male, 
a nailazio sam i na najčuvenija mjesta, i još uvijek me tamo 
primaju. Recite mi što o tome mislite. 

Sanko zatvori kišobran i ode. 

— Čovjek više ne može ni savjet dati. Eto ti — reče 
pradjed na slici. 

Hjalmar se probudi. 

— Dobar večer — pozdravi Sanko. 

Hjalmar pokaza glavom na nešto, odjednom skoči i 
staru pradjedovu sliku okrenu prema zidu, da ga ne bi preki- 
dao svojim savjetima, kao što je činio prethodne noći. 


— Neke priče mi se mnogo dopadaju: na primjer priča 
o pijetlu koji se udvara koki, o pet zrna graška koja žive u 
jednoj mahuni, ili priča o igli za krpanje koja je umišljala da je 
važna koliko i igla za šivanje. Danas mi ih ispričaj. 

— Ni dobro ne valja kad se pretjera — odgovori San- 
KO. — Bit će bolje da ti danas pokažem jednu osobu. Poka- 
zat ću ti svoga brata imenjaka. Međutim, moj brat može da 
se sastane s nekim samo jednom, i kada kome dode, po- 
sjedne ga na svoga konja i priče mu priča. Zna samo dvije 
priče: prva je tako prekrasna da je nitko ne može ni zamisliti, 
a druga je tako ružna, tako strašna... Ne, to se ne može pre- 
pričati. 

Sanko odvede Hjalmara do prozora. — Sad ćeš vidjeti 
moga brata, moga dvojnika, a on je poznat i pod imenom 
Smrt. Pogledaj, i nije tako ružan. Vidiš da nije. Lijepo mu je 
odijelo, srebrom vezeno i nalikuje na konjičku odoru. Ima i 
crni baršunasti plašt koji za njim leprša. Gledaj kako juri! U 
galopu! 

Hjalmar vidje Sanka kako u trku skuplja i mlado i staro, 
posjeda ih na svog konja, neke sprijeda, a neke otraga. Me- 
dutim, prije nego što bi im odredio mjesto, uvijek bi ih pitao. 

— Kakve su ti ocjene u svjedodžbi? 

— Dobre — odgovaraju svi. 

— Da vidim, daj mi svjedodžbu. 


Poslije pokazivanja ocjena, one koji imahu »vrlo dobar« 
ili »odličan« stavljao bi sprijeda i Sanko bi im pričao predivnu 
priču. A one koji imahu »dovoljan« ili .dobar« smještao bi ot-_* 

raga i oni su morali slušati ružnu priču. Oni su plakali i drhtali 
od straha, htjeli skočiti s konja, ali nisu mogli; bijahu kao pri- 
vezani. 

Ja se ne bojim smrti — uzviknu Hjalmar. — Taj Sanko 
je divan. 

— Ine treba da se bojiš! Samo treba da se trudiš da u 
svjedodžbi budu dobre ocjene! — posavjetova ga Sanko. 

— Ova priča je vrlo poučna — mrmljao je pradjed sa 
slike. Ipak vrijedi izreći svoje mišljenje. 

Bijaše veoma zadovoljan. 

Ovo je priča o Sanku. Moguće je da on još večeras do- 
de da nam pripovijeda. 


KOJA JE NAJSRETNIJA? 


— Kako su lijepe ruže! — usklikne sunčeva zraka. — | 
pupoljci će se rascvjetati u ruže. Cjelivah ih svojim zracima i 
podarih im život! To su moja djeca! 

— | ja ih kupah svojim suzama — odgovori rosa. 

Javi se živica ružičnjaka: | 

— Vi ste samo kumovi. Pokloniste ono što imate i ono- 
liko koliko ste to sami htjeli. Prava majka sam ja. 

— Ove lijepe ruže su naše kćerke — uzviknuše Sunce, 
rosa i živica. 

Sve troje su svakom ružinom cvijetu željeli veliku sre- 
ću. A samo jedna od njih mogla je biti najsretnija, i jedna naj- 
nesretnija. Koje su to ruže? 

— Svuda mogu ući, mogu proći kroz svaki otvor, i znat 
ću kako je ružama, bilo da su u kuči ili vani — izjavi vjetar. — 
Saznat ću koja je najsretnija, a koja najnesretnija. 


Ruže i pupoljci koji samo što se nisu otvorili, shvatiše 
ili naslutiše značenje njegovih riječi. 

U vrt uđe majka, u crnini, tužna i suznih očiju. Zaustavi 
se pored ružičnjaka i ubra cvijet, ružu koja se malo otvorila, 
svježu i okruglu. Ona joj se učini najljepšom. Žena odnese 
cvijet u sobu gdje je ležala njena kćerka, kao da je zaspala 
na crnom odru, bijela poput mramornog kipa. 

Umjesto prijašnjega smijeha i igre, zavlada tišina. Maj- 
ka poljubi djevojčicu i položi joj cvijet na grudi. | njega polju- 
bi, kao da poljubac i cvijet mogu vratiti u život. 

Zadrhtaše sve ružine latice i činilo se da će svisnuti od 
sreće koja ih obuze. 

— Ja sam poput ljudskog bića! Poljubac i nježne riječi 
ove majke šalju me u carstvo nepoznatoga, zajedno sa 
srcem umrle djevojčice. To je ljubav! Zaista sam ja najsretni- 
ja. 


Stara vrtlarka uđe u vrt. Promatrala je raskošne cvjeto- 
ve i živice. Ubrala je najveću rascvalu ružu, kojoj jednog top- 


log dana vjetar ili kap rose otkinuše latice. Umotala ju je u 
list papira. Stavi je s ostalim ružama bez listova i s cvijetom 
lavande, kako hi ih balzamirala i kasnije napravila od njih par- 
fem. Samo se kraljevi i cvijeće balzamiraju. 

— Kako sam sretna — reče ubrana ruža. — Balzamira- 
ju me. Ja sam najsretnija. | 

Vrtom su šetala dva mladića. Slikar i pjesnik. Obojica 
ubraše ružu, koja im se učini najljepšom. 

Ruža koju je izabrao slikar bijaše naslikana na platnu, 
toliko lijepo i vjerno da cvijet pomisli da se ogleda u zrcalu. 

— Mnoge generacije će se diviti mojoj ruži, a milijuni 
drugih ruža nestat će zauvijek — reče slikar. 

Odabrana ruža reče sama sebi: 

— Kako mi je sreća naklonjena! Ja sam najsretnija. 

Pjesnik je gledao svoju ružu i ona mu je bila inspiracija 
za novu, lijepu pjesmu. Ljepota i tajanstvenost koje je pjes- 
nik otkrio u njenim laticama ostadoše ovjekovječene u bes- 
mrtnoj pjesmi: »Pjesma ljubavi«. 

— Živjet ću vječno! — uskliknu ruža. — Nitko ne može 
doživjeti sreću veću od moje. 

Medu ružama u živici bijaše i jedna koja nije bila lijepa 
poput svojih sestara. Njezina stabljika ne bijaše uspravna a 
latice ne bijahu pravilne. Osim toga, u samoj sredini cvjetne 
glavice stršio je jadni zeleni listić. 

lako je bila skrivena medu drugim ružama, ugleda je 
vjetar i pomilova je svojim daškom. 


— Jadna djevojčice — šaputao joj je. 

Ruža, koja se razlikovala od ostalih, jer je nosila zeleni 
listić u svom srcu, vjerovala je da joj je to upravo znak ras- 
poznavanja. Šaputanje vjetra shvatila je kao pohvalu svom 
izgledu, jer je jedinstvena u svojoj vrsti. 

Njene latice ovlaš dotakne leptir, kao da je na njih 
spustio poljubac. 

Bio je to njen udvarač. 

Ružica mu dopusti opet da sleti na njih. 

Jedan veliki skakavac spusti se na drugu ružu. Da bi 
joj pokazao da mu se dopada, počeše svoju nožicu. No, ru- 
ža na kojoj je stajao ne shvati to tako. Nasuprot njoj, ruža sa 
zelenim listićem, koja se razlikovala od ostalih, odmah shvati 
o čemu se radi, jer joj se učinilo da oči skakavca govore: 

— Toliko mi se dopadaš da bih te pojeo. 

To je vrhunac ljubavi: dva bića spojena u jedno! Medu- 
tim, ruža to ne prihvati. 

Pojaviše se zvijezde i slavuj zapjeva. 

— Pjeva samo meni — uzviknu ruža drugačija od osta- 
lih. — Zašto li se samo ja razlikujem od svojih sestara? Sto- 
ga sam najsretnija. 

Uđdoše u vrt dva gospodina. Pušili su cigare i razgova- 
rali o ružama i duhanu. Ruže gube boju od duhanskog dima, 
postaju zelenkaste. Sirotice, ne podnose duhan! Željeli su to 
provjeriti. Bilo im je žao da uberu neku lijepu ružu, pa su ub- 
rali onu s nedostatkom, ružu drugačiju od ostalih. 

— | ruža pozelenje od duhanskog dima. 

— Ovo je velika čast — reče ona sama sebi. — Bez 
sumnje, najsretnija sam. | 

Jednu mladu ružu, gotovo još pupoljak, i vjerojatno 
najljepšu u ružičnjaku, izabra vrtlar u buket koji je nosio 
svom mladom gazdi. | ruža, koja je bila gotovo pupoljak, ode 
s njim kolima. Prekrasni cvijet i listovi imali su neku svježu 
ljepotu. Stigoše na zabavu na kojoj tisuće svjetiljki rasipaše 
svoju svjetlost. Tamo je sve bilo prijatno, bijaše mnogo dima 
i kavalira. 

Medu glazbom i svjetlima kazališta odzvanjao je sna- 
žan pljesak. Kada na scenu izađe lijepa balerina, buketi cvi- 
jeća počeše padati pred njezine noge. Tamo je dospio i bu- 

ket u kome bijaše lijepa ruža, što se poput dragulja isticala 
svojom prekrasnom bojom, koja posta jarkijom zbog njezina 
ushićenja. Bila je usred slavlja i raskoši. Kada ruža dodirne 
tlo, zaplesa. Ali, otrgne joj se stabljika i ruža se otkotrlja iza 
zavjese. Nije mogla sudjelovati u uspjehu! | 

Ugledala ju je dobra kazališna radnica, uočila njenu lje- 
potu i pomirisala je: — Šteta što nema stabljiku! 

Stavila je ružu u torbu i, kada je stigla kući, smjestila je 
u vazu s vodom. Sljedećeg dana odnese je u bakinu sobu, a 
baka je bolesna i nepokretna, stalno sjedila u stolcu. Starica 
je promatrala cvijet: bio je lijep i opojno mirisao, mada nije 
imao stabljiku. 

 Otome je vjetar rekao: 

— Lako sam ušao; ušuljao sam se kroz pukotinu na 
prozorskom staklu. Vidio sam kako je oživjela mladost u oči- 
ma starice. Vidio sam, također, ljepotu ruže bez stabljike. 


+ Ka 
Znam da je bila najsretnija! Sretnija od svih! Imala je najviše 
sreće! | 

U rascvalom ružičnjaku svaka je ruža imala svoju priču, 
i svaka je vjerovala da je najsretnija. Ta vjera činila je svaku 
ružu sretnom. | posljednja ruža iz ružičnjaka mislila je da je 
najsretnija, jer je najduže živjela. 

— Najsretnija sam! Jedina sam koju je sačuvala moja 
majka — ružičnjak. 

A ružičnjak šapnu: 

— Ja sam joj majka! 

— Ja sam — reče Sunčeva zraka. 

— Ija! — govorili su vjetar i vrijeme. 

Vjetar dodade: 

— One su naše kćerke. Svi smo pridonijeli da se rode i 
porastu. | opet ćemo to za njih činiti. 

Vjetar zapuše i raznese latice posljednje ruže po živici. 
Na njima su se nakupile kapljice rose, koje su blistale na 
suncu. 

— Znam sudbinu svih ruža — reče vjetar. — Ovu ružu 
ću nositi po cijelom svijetu da je svi upoznaju. 

— Što mislite, koja je ruža bila najsretnija? Ja sam vam 
već dovoljno rekao. Sada i vi možete razmisliti“ o-tome. 


DJEVOJČICA KOJA JE GAZILA KRUH 


Znadete li priču o djevojčici koja je ugazila kruh da ne 
uprlja don svojih cipela i koja je zbog toga Spaljena. O tome 
se mnogo pisalo. 

Inger je bila ohola i uobražena. Imala je, kako se to ka- 
že, nešto zlo u sebi. Kao mala voljela je hvatati muhe, zatim 
im je otkidala krila i gledala kako se one bespomoćno vuku. 
Hvatala je komarce, ili muhe, probijala ih iglom, stavljala blizu 
njihovih nožica zeleni list ili komadić papira, i kada bi se jadni 
kukci snažno uhvatili za njih, vrtjela bi i vrtjela sve dok ne bi 
otpali s igle. 

— Vidite, muha čita — govorila je mala Inger. 

Kako je rasla, postajala je sve zločestija. No, bila je lje- 
potica i to je ono najgore, jer da nije bila takvom, više bi je 
kažnjavali i njezina sudbina bi bila drugačija. 


Pai 


— Trebaju ti dobre batine da budeš kako treba — go- 
vorila je njena majka. — Dok si bila mala, gazila si moju ke- 
celju. Bojim se da ćeš mi i srce zgaziti kad porasteš. 

To se i desilo. 

Djevojčica je otišla da radi na selo kod nekih uglednih 
ljudi koji su je prihvatili kao svoju. Kupovali su joj haljine kao 
vlastitoj kćerki. Inger je bivala ljepšom, a njena uobraženost 
većom. 

Prošla je godina dana otkako je stupila u službu kod 
svojih gazda i jednog dana oni joj rekoše: 

— Inger, trebala bi posjetiti svoje roditelje. 

| ona krenu, ali samo da bi se dotjerana mogla šepuriti 
pred njima. Na ulazu u grad ugleda seoske dječake i djevoj- 
čice koji su veselo pričali kraj bare. Vidjela je i svoju majku, 
kako sjedi na stijeni i odmara se, i kraj nje naramak drva koje 
je skupila u šumi. Inger se ponašala kao da je nije zamijetila. 
Ona, tako lijepo odjevena, stidjela se što njezina majka 
skuplja drva i što je u dronjcima. Nije se željela vratiti kući. 
Povratak bi za nju bio poniženje. 

Protekne još šest mjeseci. 

— Tvoji stari roditelji bili bi sretni da ih posjetiš. Treba- 
la bi otići, draga Inger — reče gazdarica. — Uzmi ovaj pše- 
nični kruh i odnesi im ga. 

Inger je odjenula najljepšu odjeću i obula nove cipele. 
Ne treba joj zamjeriti što je zadigla suknju i pažljivo hodala 
da ne bi uprljala cipele. Ali kada dođe na blatnjavi dio puta, 
gdje bijaše mnogo vode i mulja, bez razmišljanja baci kruh u 
blato, prijeđe preko njega i ne uprlja svoje lijepe cipelice. U 


trenutku kada je jednom nogom stala na kruh, a drugu pod- | 


igla, zamijetila je da kruh tone, pokuša ga podići nogom, ali, | 


uzalud, i ona propadne u blato. Iza nje ostade samo crna 
mrlja puna mjehura. | 

Tako je to bilo. | 

A što se onda dogodilo djevojčici? 

Nakon što je propala u blato, Inger stiže do carstva 
močvarne žene, čiji je posao bio da miješa rukama pivo. Bi- 
jaše to starica, tetka patuljčica, koje su svima znane, jer ima 
mnogo slika i pjesama o njima. Medutim, o njihovoj tetki ljudi 
znaju veoma malo. Zna se samo da ona rukama miješa pivo i 
da se tada na poljima pojavljuje ljetna para. Upravo na mjes- 
tu gdje je Inger potonula, a na kojemu se ne može izdržati 
dugo. Kanalizacija je veoma udobno mjesto u usporedbi s 
pivovarom močvarne žene. Sve posude su tako smrdjele da 
se od toga smrada moglo pasti u nesvijest. A bile su tako 
pripijene jedna uz drugu da nije bilo otvora kroz koji se mog- 
lo pobjeći. Također i zbog brojnih žaba i puževa koji tamo 
živješe. Na tako grozno mjesto stigla je uobražena Inger. 
Studen cijele te čudne zbrke ukoči djevojčici noge, i ona po- 
če da drhti. Kruh ju je vukao tako snažno, kao što komadić 
jantara privlači slamku, i nije se mogla odvojiti od njega. 

Močvarna žena je bila u svojoj pivovari, i toga ju je da- 
na posjetio zli duh i njegova prababa, starica otrovna jezika, 
uvijek nečim zauzeta, koja se nikada nije odvajala od svoga 
ručnog rada. | ovdje je radila. Šivala je oholost, pa su se 


oholi ljudi morali stalno kretati i nisu mogli ni trenutak miro- 
vati. Vezla je laži i kukičala zlonamjerne riječi, izgovorene da 
bi nekog uništile. O, prababa je dobro znala šivati, vesti i 
kačkati! ke 

Kada ugleda Inger, stavi naočale da je bolje vidi: 

— Evo lijepe djevojčice — uzviknu. — Dobra će biti 
kao kip u predvorju moga praunuka. 

Odvela je Inger sa sobom. Djevojčica stiže do tamnog 
ponora, u kojega nije mogla odmah sići. Trebala je prethod- 
no prevaliti dug put, a to su mogli samo oni koji su to zavrije- 
dili. 

= Predvorje nije imalo kraja. Od pogleda naprijed i otra- 
ga hvatala je čovjeka vrtoglavica. Tu je stajalo mnoštvo glad- 
nih ljudi, koji su čekali da se otvore vrata milosti. Zasigurno 
su dugo čekali! Ogromni pauci tkali su tisućgodišnje platno, 
a njihove noge su stajale na njemu, kao da je bakreni lanac. 
Svaka od tih duša bila je izmučena vječnim nemirom. Škrtac 
je izgubio svoj ključ i znao je da ga je zaboravio iznad škrinje 
s blagom. Svi su oni tamo bili mučeni i preklinjali su za mi- 
lost. Inger je kažnjena tako što je pretvorena u kip, a kruhom 
je bila pričvršćena za zemlju. | 

— Ovako sam prošla, jer nisam htjela uprljati cipele — 
govorila je za sebe. — O kako me svi gledaju! 


Da, svi su je gledali... Njena 
zla ćud ogledala se u njenim zje- 
nicama, mada njene usne nisu 
prozborile niti jednu jedinu riječ. 
Jezivo je bilo pogledati njezine 
zjenice! 

— Mora da je prijatno gle- 
dati me — mislila je Inger. — Lice 
mi je tako lijepo i imam lijepu halji- 
nicu! 

Spustila je pogled, jer nije 
mogla saviti vrat. Bio je ukočen. 
Njena odjeća je bila poput velike 
masne mrlje. Užasno se uprljala u 
močvarnoj pivovari! No, ona to ni- 
je znala. Ugleda žabe u naborima 
svoje haljine, a na kosi joj je visio 
puž. Izgledala je veoma ružno. 

— Ostali su još gori! 

Tješila se tom mišlju. 

Medutim, najstrašnije ju je 
mučila glad. A može li se sagnuti i 
uzeti komad kruha koji joj je bio 
pod nogama? Ne, nije mogla. 


Tijelo joj je bilo ukočeno poput kamenog kipa. Samo 
su joj se oči pomicale, pa je mogla vidjeti sve što se dešava- 
lo iza njenih leđa, a ništa od toga nije bilo prijatno. Stigoše i 
muhe. Pošto su im krila bila otkinuta, nisu mogle letjeti i pla- 
zile su poput kukaca po njenim očima. One se nisu bojale ia- 
KO je treptala. Evo još jedne muke, bliske krčanju u crijevi- 
ma! Činilo joj se da crijeva sama sebe jedu i da joj se utroba 
prazni. 

— Ova muka dugo traje, nemam snage da je prebro- 
dim — reče. 

Vrela suza kapne na njezinu glavu i skliznu niz lice i 
grudi, te pade na kruh. Počele su padati i nove suze. Tko li 
to za njom plače? Ima li ona majku na zemlji? Suze bola koje 
majka prolije za svojim djetetom uvijek stignu do djeteta, ali 
ga ne mogu osloboditi. Samo ga mogu opeći i muke su tad 
teže. Kako je nepodnošljiva glad koju trpi! A kruh ne može 
dohvatiti pod nogama! Sada joj se činilo da je njena utroba 
samu sebe pojela, a ona da se pretvorila u tanku, šuplju 
trsku, koja upija sve zvukove. Čula je sve što se govorilo o _ 
njoj na zemlji, a sve je bilo nadasve ružno. Njena majka je bi- 
la tužna, ali je rekla: 


— Oholost uvijek vodi u propast! To je bila tvoja ne- 
sreća, Inger. Koliko si mi samo bola nanijela! 

Majka i svi na zemlji znali su za njenu grešku: pogazila 
je kruh, utopila se zajedno s njim, i nestala. Čobanin, koji je 
sve to gledao s brda ispričao je svima što se dogodilo. 

— Bilo bi bolje da se nisam ni rodila — šaptala je In- 
ger. — Sad moja majka ne bi lila gorke suze. 

Čula je što su govorile njene gazde, oni dobri ljudi koji 
su se prema njoj ponijeli kao prema kćerki. 

— Nosila je u sebi nešto grešno. Nije cijenila blagodati 
zemlje nego ih je gazila nogama. 

— Trebalo je da promijenite moje ponašanje — mislila 
je Inger. — Niste smjeli dopustiti da se rasplamsaju moji hi- 
rovi. 

Čula je i pjesmu koja se pjevala o njoj na zemlji: »Oho- 
la je djevojčica pogazila kruh da ne bi uprljala lijepe cipeli- 
ce«. 

— Moram trpjeti sve te kazne — mislila je Inger. — | 
toliko patiti! Zacijelo i ostali ljudi plaćaju svoje grijehe. Ah, 
velikih li kazni! Uh, kakva bol! 

Srce joj se skameni više od tijela. 

— U ovakvom društvu nitko ne može popraviti svoje 
ponašanje. Ni ja se neću popraviti. Kako li me samo gledaju! 

Čula je djecu koja su pričala o njoj i koja su je nazvala: 
Inger — grešnica. 

— Ružna je ko ponoć — govorila su. — Trebalo bi je 
strašno kazniti. 


Kada su djeca razgovarala o njoj, uvijek su upotreblja- 
vala grube riječi. 

Jednog dana, dok su glad i kajanje mučili njenu praznu 
utrobu, čula je da jedna bezazlena djevojčica spominje njezi- 
no ime i priča o njoj, da lije gorke suze zbog nesretne sudbi- 
ne uobražene Inger, koju je beskrajno voljela. 

— Zar ona nikad neće saznati koliko sam je voljela — 
upita. 

Odgovoriše joj: | 

— Nikada! Nikada! 

— Ali, ako zamoli za oproštaj i obeća da se to više ne- 
će ponoviti. 

— Neće ona tražiti oproštaj — odgovoriše. 

— Hoće! Nadasve to želim — uzviknu neutješna dje- 
vojčica. — Dala bih sve haljine moje lutkice samo da se vrati. 
Tamo je jadnoj Inger užasno! 


Ba .“ = Aiječi djevojčice ganuše jadnu Inger i probudiše u njoj 
o hk kajanje. Prvi put je netko rekao: jadna Inger, a nije spomi- 
= njao njene grijehe i mane. Obična mala djevojčica lila je suze 
s za njom. 

s: — Inger, Inger! Koliko sam propatila zbog tebe! 

Bio je to glas njene majke na izdisaju. 


. Ponekad je čula da njeno ime spominju stare gazde, a 
najljepše riječi uvijek je izgovarala njena gazdarica: 

ni  — Zar te više nikada neću vidjeti, Inger? 

e 


= Tko zna što će sa mnom biti? 


Inger je znala da dobra žena nikada neće dospjeti ta- 
mo gdje se ona sada nalazila. 

Prode izvjesno vrijeme, gorko i dugo. 

Jednog dana je Inger opet čula da netko izgovara nje- 
no ime i ugledala je dvije Zvijezde iznad svoje glave: bila su 
to dva oka puna dobrote, koja se zatvaraju tamo daleko, na 
zemlji. Odavno je dobra djevojčica lila suze za jadnom Inger, 
i ona je, ostarjela, bila na umoru. U tom sudbonosnom tre- 
nutku kada čovjeku na um padne sve ono što mu se cijeloga 
života dešavalo, starica se sjetila koliko je proplakala zbog 
Inger. Ta se misao toliko urezala u njenu dušu da ona u po- 
sljednjem trenutku glasno prozbori: 

— Nikada nisam zgazila darove koje mi dade dobrota. 

Njene oči se sklopiše, a zatim se otvoriše u nekom ne- 
poznatom svijetu. Pošto je misao na Inger ostala tako živa u 


njenom duhu, dobra žena je ugleda. Vidjela je koliko je nisko 
pala, i to je rastuži. Oči starice opet se napuniše suzama. 
Kao i u djetinjstvu, plakala je za jadnom Inger. Suze i molbe 
ovog dobrog ljudskog bića odzvanjale su u praznom tijelu 
koje je gnječilo izmučenu dušu sirote Inger. Zahvaljujući sta- 
ričinoj dobroti, završiše Ingerine muke. Izmučena, oživi u 
svojoj uspomeni cijeli život, zadrhta i proli suze koje dotad 
nije mogla isplakati. Osjetila je da je sama sebe duboko kaz- 
nila, jer joj se činilo da se nikada neće otvoriti vrata milosti. 
U tom trenutku se u njenom srcu probudi pokajanje, jedna 
zraka dopre do nje i osvijetli najdublji dio ponora. Zraka je 
bila snažna poput sunca, koje otapa snjegovića što ga djeca 
prave u dvorištu. Odjednom, brže no što se pahuljice snije- 
ga otapaju na vrelim dječijim usnama, iščeznu okamenjeni 
lik Inger i, poput sjajne iskre, jedna ptičica odletje prema svi- 
jetu gdje žive ljudi. Ali ta ptičica je bila stidljiva i bojala se 
svakog tko je bio u njenoj blizini. Stidjela se sama sebe pred 


ostalim živim bićima i odletjela je da bi se sakrila u tamnu ru- 

pu, u gotovo srušenom zidu. Uvukla se tamo i drhtala. Nije | va 
mogla govoriti, jer nije imala glasa. Na tom je mjestu bila jed- | 
nom davno, ali onda nije uočavala svu ljepotu koja ju je okru-- | 
živala. 

Kad osvanu novogodišnje jutro, zasja sunce i obasja 
kantu punu zobi. Ptice zacvrkutaše i sletješe na motku, iz ru- 
pe se začu: — Piju, piju! — Bila je to misao koja se konačno 
oglasila pjesmom: slabašan ali radostan cvrkut. Rođena je 
misao o dobrom djelu i ptičica je izletjela iz svoga skrovišta. 


Stigne i zima, sa svim uobičajenim nevoljama. Zalediše 
se vode i činilo se da ptice i šumske životinje žure da prona- 
du hranu. Naša ptičica je letjela slijedeći trag saonica. Tu i 
tamo tražila je i pronalazila poneko zrno, u oborima mrvice 
kruha, ali uzimala je samo po mrvicu te pozivala ostale glad- 
ne ptice da se i one nahrane. 

Na kraju te zime ptičica je skupila i dala ostalim ptica- 
ma toliko mrvica kruha da su mrvice bile teške koliko i kruh 
koji je nekoć zgazila mala Inger da ne bi uprljala cipelice. Ka- 
da je ptičica pronašla i dala posljednju mrvicu, njena siva kri- 
la pobijeliše, otvoriše se i ona poletje. 

Poletje prema suncu i nestade. 

